De Begriff Brennweitn, Blendn, Belichtungszeit und Empfindlichkeit muaß ma zwar ned kenna um a guads Photo zmacha. Aba se han recht intressant, weis de bstimmenden Sacha han, de's Ausschaung vo am Buidl beeinflußn. Do hod se seid dem erstn Photo bis jetzad zua na Handy-Kamera nix dro gändert. Trotzdem hod's natirle an starkn Fortschritt gem. D'Qualität vo de Objektiv is bessa worn, scho seit längerm ko ma Objektive mit vaänderlicha Brennweitn baun (Zoom-Objektive). D'zur Vafügung stehadn Wert fia Blendn und Belichtungszeit han erheblich erweitert worn und d'Empfindlichkeit vo de Aufnahmemedien is stark ogstieng bei gleichzeitig hähana Auflösung bzw. feinara Körnung.